62020TJ0433_INF
Vispārējās tiesas (pirmā palāta) 2021. gada 1. decembra spriedums –KY/Eiropas Savienības Tiesa
(lieta T‑433/20)
Civildienests – Ierēdņi – Pensijas – Pirms dienesta uzsākšanas Eiropas Savienībā iegūtās pensijas tiesības – Nodošana Savienības sistēmai – Iemaksu gadi – Savienības pensiju iemaksu gadu aprēķināšanas sistēmā vērā neņemto tiesību uz pensiju summas atmaksa – Civildienesta noteikumu VIII pielikuma 11. panta 2. punkts – “Iztikas minimuma” norma – Nepamatota iedzīvošanās
1.
Ierēdņi – Pensijas – Pirms dienesta uzsākšanas Savienībā iegūtās pensijas tiesības – Nodošana Savienības sistēmai – Iemaksu gadi – Atteikums ieinteresētajai personai atmaksāt tiesību uz pensiju summu, kas nav ņemta vērā Savienības pensiju iemaksu gadu aprēķināšanas sistēmā – Ieinteresētās personas iespēja iesniegt prasību, kas balstīta uz Savienības nepamatotu iedzīvošanos
(LESD 268. un 340. pants; Eiropas Savienības Pamattiesību hartas 47. pants; Civildienesta noteikumu VIII pielikuma 11. panta 2. punkts)
(skat. 35. un 36. punktu)
2.
Ierēdņi – Pensijas – Pirms dienesta uzsākšanas Savienībā iegūtās pensijas tiesības – Pārskaitīšana Savienības sistēmā – Iemaksu gadi – Atteikums ieinteresētajai personai atmaksāt tiesību uz pensiju summu, kas nav ņemta vērā Savienības pensiju iemaksu gadu aprēķināšanas sistēmā – Savienības nepamatotas iedzīvošanās esamība – Nosacījumi
(Civildienesta noteikumu VIII pielikuma 2. pants un 11. panta 2. punkts)
(skat. 38. – 48. punktu)
Priekšmets
Prasības pieteikums, kas ir pamatots ar LESD 270. pantu un ar ko tiek lūgts atcelt netiešo lēmumu, kas apstiprināts ar 2019. gada 10. oktobra tiešo lēmumu, ar ko noraida pieteikumu atmaksāt prasītāja pirms savas stāšanās amatā iegūto tiesību uz pensiju iemaksu, kas ir nodotas Eiropas Savienības iestāžu pensiju sistēmai, neierēķināto daļu.
Rezolutīvā daļa
1)
Prasību noraidīt.
2)
KY atlīdzina tiesāšanās izdevumus.